{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga uredbe o kriterijima za utvrđivanje korisnika i načinu raspodjele dijela prihoda od igara na sreću za 2022. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatski olimpijski odbor","NACRT PRIJEDLOGA UREDBE O KRITERIJIMA ZA UTVRĐIVANJE KORISNIKA I NAČINU RASPODJELE DIJELA PRIHODA OD IGARA NA SREĆU ZA 2022. GODINU ,\nČlanak 2.","U članku 2. stavak 2. predlaže se povećanje utvrđenog postotka pod točkom 1. „38,16% onima koje promiču razvoj sporta“ tako da glasi 42,00 % onima koje promiču razvoj sporta“\nObrazloženje:\nHrvatski olimpijski odbor kao najviša nacionalna krovna sportska udruga koja je temeljem Zakona o sportu je nadležna za promicanje i razvoj sporta u Republici Hrvatskoj, i koja u svom članstvu i programima objedinjava programe sporta 88 nacionalnih sportskih saveza, te sudjeluje u realizaciji poticanja sporta u suradnji sa županijskim sportskim zajednicama, u ime svih predlaže povećanje postotka izdvajanja za one koji promiču razvoj sporta.\nPredmetno povećanje postotka nužno je radi održanja sporta u Republici Hrvatskoj, prije svega u svrhu:\n- Realizacije programa oporavka i poticanja razvoja hrvatskih ekipnih sportova\n- Realizacije programa razvoja svih individualnih sportova u RH u svrhu održanja kvalitete i konkurentnosti vrhunskih sportskih postignuća i poticanja razvoja sporta u bazi\n- Potpore razvoju sporta u hrvatskim sportskim klubovima kao podloge za sustavni razvoj i bavljenje sportom\n- Realizacije programa potpore razvoju sporta na svim razinama radi većeg uključenja djece, mladih i drugih građana u bavljenje sportom radi očuvanja zdravlja\n- Realizacije zadaća iz aktivnosti Nacionalnog programa športa 2019.-2026. godine utvrđenih u nadležnost Hrvatskog olimpijskog odbora i nacionalnih sportskih saveza\n- Realizacija financijske potpore za saniranje štetnih posljedica na dionike razvoja sporta slijedom epidemije COVID-a 19, koji je poremetio sustave natjecanja svih sportova i mnoge udaljio iz sporta, a potrebno je i dodatno ulagati u sport posebno na lokalnoj razini u svrhu otklanjanja posljedica potresa.\nOvdje je također važno napomenuti da je Republika Hrvatska posljednja zemlja u Europi po izdvajanju za sport, te smatramo da je vrijeme da se taj položaj sporta bar malo pokuša unaprijediti većim izdvajanjem za sport.\nTakođer s obzirom na okolnost da se znatan dio sredstava od igara na sreću ostvaruje upravo od igara na sreću vezanim uz sport i sportska natjecanja smatramo opravdanim predložiti bolji položaj u financiranju sporta jer ako se pad sportskih uspjeha, pogoršanje statusa hrvatskih ekipnih sportova i klubova nastavi, a što će nedvojbeno uslijediti ukoliko im se ne osiguraju sredstva za rad, to će se odraziti negativno i na daljnje ostvarivanje sredstava od igara na sreću, i to za sve korisnike sredstava od igara na sreću."]